Danilo Clementino
Emanuelis Danilas Klementinas Silva (Emmanuel Danilo Clementino Silva; g. 1982 m. kovo 5 d.) – iš Brazilijos kilęs Pusiaujo Gvinėjos futbolininkas, rungtyniavęs vartininko pozicijoje. Karjerą pradėjo „Sport Recife“ klube, kurio jaunimo komandoje treniravosi. Vėliau žaidė įvairiuose žemesnių lygų Brazilijos klubuose. Su žaidėju sudaryti sutartį siekė ispanų klubas „CD Numancia“, bet dėl užsieniečių limito to nepadarė. 2006 m. Danilas buvo natūralizuotas Pusiaujo Gvinėjoje ir tapo šios šalies rinktinės žaidėju (ją tuo metu treniravo brazilas Antônio Dumas). Jis buvo pagrindiniu vartininku 2012 m. Afrikos Tautų taurės čempionate, ketvirtfinalio varžybose atrėmė Didier Drogba 11 m baudinį.